CELEX: 32020D0759
Language: ro
Date: 2020-06-08 00:00:00
Title: Decizia de punere în aplicare (UE) 2020/759 a Comisiei din 8 iunie 2020 de modificare a Deciziei de punere în aplicare (UE) 2016/588 pentru a include utilizarea alternatoarelor eficiente de 12 volți la autoturismele care pot funcționa cu anumiți combustibili alternativi (Text cu relevanță pentru SEE)

9.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 179/13
               
            
         DECIZIA DE PUNERE ÎN APLICARE (UE) 2020/759 A COMISIEI
         din 8 iunie 2020
         de modificare a Deciziei de punere în aplicare (UE) 2016/588 pentru a include utilizarea alternatoarelor eficiente de 12 volți la autoturismele care pot funcționa cu anumiți combustibili alternativi
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (1), în special articolul 11 alineatul (4),
         întrucât:
         
                     (1)
                  
                  
                     La 17 octombrie 2019, producătorii ŠKODA AUTO, a.s, FORD-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA și OPEL Automobile GmbH au depus împreună, după cum prevede articolul 12a din Regulamentul de punere în aplicare (UE) nr. 725/2011 al Comisiei (2), o cerere de modificare a Deciziei de punere în aplicare (UE) 2016/588 a Comisiei (3), cu scopul de a extinde omologarea tehnologiei inovatoare și la utilizarea acesteia în autoturisme care pot funcționa cu anumiți combustibili alternativi.
                  
               
                     (2)
                  
                  
                     Solicitanții au cerut în special ca, ținând seama de proporția în creștere a autoturismelor care pot funcționa cu gaz petrolier lichefiat (GPL) sau cu gaz natural comprimat (GNC), domeniul acoperit de Decizia de punere în aplicare (UE) 2016/588 să includă și utilizarea alternatoarelor eficiente de 12 volți la astfel de autovehicule, iar anumiți factori ai metodologiei de testare să fie ajustați în consecință.
                  
               
                     (3)
                  
                  
                     Comisia a evaluat cererea în conformitate cu articolul 11 din Regulamentul (UE) 2019/631, cu Regulamentul de punere în aplicare (UE) nr. 725/2011 și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 al Parlamentului European și al Consiliului (4) (versiunea din iulie 2018) (5). Aceasta a constatat că cererea este justificată în cazul vehiculelor alimentate cu GPL și GNC și că randamentul minim impus alternatorului eficient de 12 volți pentru utilizarea în astfel de vehicule ar trebui, prin urmare, ajustat pentru a ține seama de utilizarea acestei tehnologii inovatoare la vehiculele care pot funcționa cu astfel de combustibili.
                  
               
                     (4)
                  
                  
                     Se consideră, de asemenea, că este oportun și coerent cu alte decizii de aprobare să se abordeze și situația vehiculelor care pot funcționa cu E85. În ceea ce privește aceste vehicule, ar trebui să se precizeze în special că, din cauza disponibilității limitate a E85 pe piața Uniunii în ansamblul său, nu este indicat să se facă distincție între acest combustibil și benzină la determinarea reducerii emisiilor de CO2 obținute prin utilizarea unui alternator eficient de 12 volți.
                  
               
                     (5)
                  
                  
                     Prin urmare, Decizia de punere în aplicare (UE) 2016/588 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Modificări
            Decizia de punere (UE) 2016/588 se modifică după cum urmează:
            
                        1.
                     
                     
                        La articolul 2 alineatul (1), litera (c) se înlocuiește cu următorul text:
                        
                                    „(c)
                                 
                                 
                                    eficiența acestuia este de cel puțin:
                                    
                                                (i)
                                             
                                             
                                                73,8 % pentru vehiculele alimentate cu benzină sau E85, altele decât cele cu turbocompresor;
                                             
                                          
                                                (ii)
                                             
                                             
                                                73,4 % pentru vehiculele cu turbocompresor, alimentate cu benzină sau E85;
                                             
                                          
                                                (iii)
                                             
                                             
                                                74,2 % pentru vehiculele alimentate cu motorină;
                                             
                                          
                                                (iv)
                                             
                                             
                                                74,6 % pentru vehiculele alimentate cu gaz petrolier lichefiat (GPL), altele decât cele cu turbocompresor;
                                             
                                          
                                                (v)
                                             
                                             
                                                74,1 % pentru vehiculele cu turbocompresor, alimentate cu GPL;
                                             
                                          
                                                (vi)
                                             
                                             
                                                76,3 % pentru vehiculele alimentate cu gaz natural comprimat (GNC), altele decât cele cu turbocompresor;
                                             
                                          
                                                (vii)
                                             
                                             
                                                75,7 % pentru vehiculele cu turbocompresor, alimentate cu GNC.”
                                             
                                          
                              
                  
                        2.
                     
                     
                        La articolul 3 se adaugă următoarele paragrafe:
                        
                           „(3)   Dacă tehnologia inovatoare este montată pe un vehicul bicombustibil sau multicombustibil, autoritatea de omologare înregistrează reducerea emisiilor de CO2 după cum urmează:
                           
                                       (a)
                                    
                                    
                                       pentru vehiculele bicombustibil care utilizează benzină și combustibili gazoși, valoarea reducerii emisiilor de CO2 care corespunde GPL sau GNC;
                                    
                                 
                                       (b)
                                    
                                    
                                       pentru vehiculele multicombustibil care utilizează benzină și E85, valoarea reducerii emisiilor de CO2 care corespunde benzinei.
                                    
                                 
                        
                           (4)   Reducerea certificată a emisiilor de CO2 înregistrată în legătură cu codul de ecoinovație 17 poate fi luată în considerare la calculul mediei emisiilor specifice ale producătorilor numai până în anul calendaristic 2020 inclusiv.”
                        
                     
                  
                        3.
                     
                     
                        În anexă, tabelele 2 și 3 se înlocuiesc cu următorul text:
                        „Tabelul 2
                        
                        
                           Puterea efectivă consumată
                        
                        
                                    Tipul de motor
                                 
                                 
                                    Puterea efectivă consumată (Vpe)[l/kWh]
                                 
                              
                                    Benzină/E85
                                 
                                 
                                    0,264
                                 
                              
                                    Benzină/E85 Turbo
                                 
                                 
                                    0,280
                                 
                              
                                    Motorină
                                 
                                 
                                    0,220
                                 
                              
                                    GPL
                                 
                                 
                                    0,342
                                 
                              
                                    GPL Turbo
                                 
                                 
                                    0,363
                                 
                              
                                     
                                 
                                 
                                    Puterea efectivă consumată (Vpe)[m3/kWh]
                                 
                              
                                    GNC (G20)
                                 
                                 
                                    0,259
                                 
                              
                                    GNG(G20) Turbo
                                 
                                 
                                    0,275
                                 
                              
                           
                        
                           Tabelul 3
                        
                        
                           Factorul de conversie pentru combustibil (FC)
                        
                        
                                    Tipul de combustibil
                                 
                                 
                                    Factorul de conversie
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Benzină/E85
                                 
                                 
                                    23,3
                                 
                                 
                                    2 330 
                                 
                              
                                    Motorină
                                 
                                 
                                    26,4
                                 
                                 
                                    2 640 
                                 
                              
                                    GPL
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    GNC (G20)
                                 
                                 
                                    18,0
                                 
                                 
                                    1 795 ”
                                 
                              
                  
         
            Articolul 2
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 8 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 111, 25.4.2019, p. 13.
         
            (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
         
            (3)  Decizia de punere în aplicare (UE) 2016/588 a Comisiei din 14 aprilie 2016 privind aprobarea tehnologiei utilizate în alternatoare eficiente de 12 volți ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 101, 16.4.2016, p. 25).
         
            (4)  Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (JO L 140, 5.6.2009, p. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52